
D 
i tres dia di reunion di IPKO na Den Haag, tampoco a 
produci algo concreto cu por ser considera un logro of 
ta representa un solucion concreto na bienestar di e islanan 
CAS. 
Mas y mas segun e reunion aki ta yegando su final, unico 
aspecto cu ta resalta ta e hecho cu a discuti riba e puntonan 
di agenda, entre otro e asunto di sclavitud di pasado, cu 
practicamente no ta mustra cu tin sentido di sigui atende cu 
e horibel aspecto aki den historia di Reino Hulandes. 
Tambe a atende cu e topico di clima, e cambio di clima cu 
henter mundo ta papiando ariba pero cu en realidad no ta 
sinti cu pa e islanan CAS esaki lo por tin algo concreto cu lo 
por yuda e isla aki na momento di cualkier cambio climatico 
impactante. 


A trata tambe e puntonan cu lo ser trata den e proximo 
Koninkrijksconferentie pero aki tampoco a keda cla por 
completo dunando indicacion cu e reunion di IPKO aki, 
simplemente no tabata uno fructifero. 


Kisas e discusion cu mas a hala atencion ayera den Tweede 
Kamer na Den Haag, tabata un confrontacion verbal entre 
lider di fraccion di Accion 21 di Aruba, esta Miguel Mansur 
y e miembro di Parlamento di Corsou, Rennox Calmes riba 
henter e asunto di LGBTQ. 
E parlamentario di Corsou kier a mustra cu e asunto aki di 
reconoce of no matrimonio di mesun sexo lo ta algo cu tur 
Parlamento di e paisnan miembro di Reino Hulandes tin cu 
dicidi riba nan mes pero di parti di sr Mansur, a ser mustra cu 
ta un hecho cu ta Reino Hulandes ta esun yama pa percura 
cu derecho di tur ciudadano Hulandes ta wordo respeta. 


E dos parlamentarionan na final di e reunion a sigui un inter- 
cambio di palabra cu a mustra mas serio di loke e tabata 
pero esaki tampoco tabata un punto cu mester a wordo 
trata durante di e reunion di IPKO aki. 


Por conclui cu mientras cu tabatin momentonan caminda a 
atende cierto puntonan cu hopi seriedad pero mas tanto tin 
parlamentarionan cu a participa, a duna e impresion cu e 
reunion tabata un reunion sin rumbo y sin contenido. 
E asunto di sclavitud ta sigui un asunto controversial 
caminda hasta ta lanta e duda si e intencion di e discusion 
aki ta pa trata di elimina un pasado colma di abuso contra 
sernan humano, cu discusion entre parlamentarionan cu 


mayoria ta mustra cu no tin ningun conocemento di historia 
di sclavitud. 


Mientras cu ta trata di yega na un consensus entre Hulanda 
e islanan Caribense pa loke ta e asunto aki, e forma di 
procede di Hulanda mes tin cu wordo cuestiona ya cu tin 
algun expresion cu a ser haci contra di parlamentarionan di 
islanan CAS, cu ta duna un impresion concreto cu e disculpa 
pidi pa e pasado horibel ey, ta simplemente algo pa haci 
bunita, ya cu e forma con Hulanda ta sigui trata pa impone 
riba e islanan, ta confirma cu ainda tin hopi pa atende riba e 
materia di sclavitud. 


Reunion di IPKO yegando su 
fin sin solucionnan concreto 

E 
pasenshi di trahadonan di SABA, cu ta encarga cu casnan di 
cuido pa grandi, a caba. E wega di palabra di e mandatario 
encarga cu Asunto di Grandi, Ursell Arends, cu e Hunta di Super- 
vision di SABA tin nan casa. Ta sinti cu ta nan y e grandinan ta 
keda perhudica den e situacion aki. 
A dicidi organisa un accion unda cu e trahadonan na final a 
entrega un Manifesto na e mandatario. E Manifesto aki ta contene 
puntonan cu nan ta kere cu mester haya atencion. E grupo tabata 
bou guia di e lider sindical Magaly Brito, Secretario General di 
SEPPA. 
Pa algun tempo tin un discusion di loke mester ta e suma cu 
mester haya na subsidio. Loke cu Gobierno ta papia di dje no 
ta alcansa y lo por causa cu na final cuenta mester cera un di e 
casnan aki. 


Na momento di entregadi e Manifesto e Secretario General di 
SEPPA, Magaly Brito, a splica e Minister cu den e ultimo lunanan 
tabatin un situacion alarmante, discusion den prensa entre funda- 
cion SABA y gobierno. Cada partido ta argumenta nan posicion, 
cada uno cu su rason si of no, pero SEPPA ta kere cu ta momento 
cu cada partido fria nan cabes y sinta na mesa pa habri caminda 
p’e dialogo y yega na solucion. 


Trahadonan di SABA, Brito a bisa, ta entre tur e discusionnan 
aki. Na final tin punto cu ta hopi importante pa nan. Un di e 
puntonan aki ta e tema di rechttrekking di cual di hopi tempo 
nan ta exigiendo algo di esaki y no tin claridad. A duna minister 
tur tempo y espacio pa haci un investigacion na e fundacion si ta 
berdad e placa a bay pa SABA of si gobierno ta esun cu debe e 
trahadonan aki. 


A nota e reaccion di e ministernan anterior tambe a bisa cu nan 
a pasa den e problemanan aki, nan tambe no tin claridad pa e 
temanan aki y ta sostene pensamento di Arends pa tin un clar- 
idad con drecha e situacion. Cualkier fundacion of instancia cu ta 
ricibi placa di pueblo, mester por responsabilisa nan mes na un 
manera corecto y transparente con e placa ta uza. Tambe si ta 
destina realmente pa unda e placa ta bay, Brito a bisa e manda- 
tario. 


SEPPA y su miembronan ta para p’e reglanan. A tuma nota di dife- 
rente rapportnan y nan ta fastioso, p’esey ta di pensamento cu na 
mesa di dialogo por discuti si tin rason of no. A entrega e carta na 
minister Arends y ta en espera di un contesta di e mandatario riba 
esaki. A menciona cu a entrega cantidad di carta riba e situacion 
di SABA y te ainda no ta mira un solucion. A entrega e peticion, 
di e Manifesto, na Gobernador caba. Loke a enfatisa cu Minister 
ta responsabel pa e cuido di grandinan y a pidi Gobernador inter- 
media pa yega na solucion. 


A entrega un carta na Hunta di Supervision di SABA pero no 
directamente y mester a entrega esaki na un persona cu lo a keda 
di duna miembronan di Hunta di Supervision. E persona no ta 
miembro di Management Team tampoco. A pidi pa tuma medida 
cu tin respet pa regla y e forma con ta atende cu placa di pueblo, 
pero cu ta sigura un bon maneho di cuido di grandinan. 


Minister Arends di su banda a elogia sindicato SEPPA pa con nan 
ta hibando e caso di SABA y a bin dilanti pa trece e puntonan 
di preocupacion. E mandatario a sigui bisa cu e recht trekking 
ta data di 2002 y cu esey ta un bay y bin. A bisa tanto SEPPA 
como Raad van Toezicht cu a yega momento p’e discusionnan aki 
mester para. P’esey a haci e investigacion pa por duna claridad 
si ta gobierno mester paga, of si e fondonan aki ta paga caba. E 
mandatario a indica cu si resulta cu gobierno mester paga, nan 
lo asumi nan responsabilidad pa haci esey. 


E ta spera cu e discusion publico por termina y pa bay bek na 
mesa. E discusion publico, e discusion politico cu ta tumando 
luga, ningun partido lo sali gana. Ta momento pa yega na mesa. 
Durante e reunion di Ministerraad ayera el a informa su cole- 
ganan cu el a apunta un comision pa yuda atende n’e puntonan 
aki y yega na un solucion. E comision lo cuminsa traha mas lihe 
posibel pa e intermedia entre Gobierno y SABA. Pero principal- 
mente con ta sigui den futuro pa loke ta cuido di grandinan. 
Dia 15 di juni e partidonan lo sinta cu otro na mesa. 


Sindicalista Brito 


Ta momentonan pa Gobierno y SABA fria cabes y sinta na mesa 

D 
urante e “Trade Mission” na Colombia, Minister Geoffrey 
Wever tawata tin un reunion fructifero cu Dirección de 
Impuestos y Aduanas Nacionales (DIAN). Den un intercam- 
bio ameno di vision, maneho y informacion a elabora riba e 
potencial y retonan cu nos comerciantenan tin ora di impor- 
ta productonan di Colombia. E meta di e reunion tabata pa 
yega na solucion di algun reto specifico cu mester ser su- 
pera pa facilita comercio entre e dos paisnan. 


Un reto identifica ta e proceso di logistica y transporta- 
cion. Durante e Business-Roundtable Logistics and Cost of 
Transportation, mas di 15 agentenan di carga Colombiano, 
a duna un bista concreto y valioso riba e proceso di trans- 
porta productonan di Colombia pa Aruba. E informacion cu 
tur detayenan di logistica ricibi ta hopi importante pa un 
transportacion mas eficiente y efectivo pa importadornan 
di Aruba. 


Agilisa e procedura di transporte entre otro e procedura 
di Aduana Colombiano ta un meta importante pa importa- 
dornan di Aruba. Menos trabao cu entre otro e procedura 
di Aduana lo contribui pa hisa e eficiencia den e transporte 
di productonan pa Aruba. Logra esaki ta di sumo impor- 
tancia si tene cuenta cu importadornan specificamente ta 
encontra dificultadnan pa cumpli cu e documentacion nece- 
sario ora nan carga yega na e waf Colombiano. Esaki ta un 
riesgo unda e comerciante local por perde e carga, of cu 


no ta sali na tempo. Un desaroyo cu lo afecta economia di 
Aruba. 
Pa alivia e problema aki, companianan por/mester contrata 
e servicionan di un agente di Aduana, kende conoce e 
reglanan pa asina sigura cu ta sigui e proceduranan di 
Aduana. Informacion necesario ta inclui detayenan tocante 
e productonan exporta, cantidad, balor, pais di destinacion 
entre otro. E autoridadnan di Aduana ta evalua potencial ries- 
gonan di peticionnan di exportacion di productonan. Retraso 
den e proceso di exporta por wordo ocasiona tambe pa via 
di controlnan riguroso di autoridadnan anti- narcotrafico. 
Durante e mesun control di Aduana Colombiano y autori- 
dadnan anti- narcotrafico, exportacionnan di productonan 
specifico manera koffie, aros y sucu ta ser someti na testnan 
di laboratorio specialisa pa garantisa cu e productonan aki 
ta cumpli cu standardnan Colombiano di calidad. Esaki por 
afecta e salida di e carga pa Aruba. 


Pa stimula eficiencia y efectividad ora di exporta produc- 
tonan, DIAN pronto lo start e programa Kangaroo, pa asisti 
empresanan chikito y mediano den maneho di e procesonan 
di Aduana. E programa aki ta dura dos luna y lo cuminsa fin 
di juni binidero y ta pas den e maneho economico di minister 
Geoffrey Wever. E meta ta pa fortifica empresarionan door di 
duna nan e conocemento y recursonan necesario. Tur infor- 
macion lo ser comunica via di Camara di Comercio di Aruba, 
y tambe ta obtenibel riba e website di DIAN. 


Minister Geoffrey Wever: 


Importadornan di Aruba mester familiarisa nan mes 
cu e sistema “Kangaroo” cu Duana Colombiano ta uza 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 7 JULI 
2023 om 10:00 uur 's-morgens bij de Kamer 
van Koophandel (Auditorium) aan de L.G. Smith 
Boulevard 10, Oranjestad, Aruba, in één zitting bij 
opbod en afslag in het openbaar worden verkocht, 
ex artikel 3:268 van het Burgerlijk Wetboek van 
Aruba: 


1. SAVANETA 195-C 


een woonhuis met verder toebehoren staande op een 
perceel 
eigendomsgrond 
ter 
grootte 
van 
ongeveer 
negenhonderd vierenveertig vierkante meter (944 m2), 
gelegen te Savaneta in Aruba, kadastraal bekend als Derde 
Afdeling Sectie H nummer 46 


richtprijs: Afl. 315.000,-- 


2. 
HOOIBERG 92-U 


een woonhuis met appartementen staande op een perceel 
eigendomsrond gelegen te Hooiberg in Aruba, groot ca. 
806 m2, welk perceel afkomstig is van het perceel 
kadastraal bekend als Eerste Afdeling Sectie R nummer 
3411 index D 14634. 


richtprijs: Afl. 325.500,-- 


- 
Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 23 juni 2023 ten 
kantore 
van 
NewLeaf 
Notary 
of 
via 
email 


auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn 
tot nakoming van zijn bod en de 
bijkomende kosten. 
- 
De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- 
Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 


Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


I 
nicialmente tabatin un confusion cu un caso cu a 
tuma luga diabierna den oranan di mainta. A yama 
Polis cu un persona den construccion a cay y no ta re- 
acciona. 


Berdad e persona ta traha den mundo di construc- 
cion pero e no tabata un accidente laboral. Segun por 
a compronde, e homber aki tabata trahando banda 
di Aruba Racquet Club na Noord ora cu el a cuminsa 
sinti su curpa malo y a cay. E ta un persona cu ta sufri 
di presion halto y e situacion reinante na Aruba di un 
calor inmenso, y e tipo di trabou cu e ta haci, no a yuda. 
Asina cu el a collapse, su coleganan a bati alarma y 
ambulance cu a yega hopi lihe na e sitio, pero lamen- 
tablemente mas nada por a haci p’e. El a fayece eynan 
dilanti bista di su colega y amigonan. 


Slachtofferhulp y tambe Dr. Texier a presenta na e sitio, 
y mas despues shershe di un cas funeral a presenta pa 
hiba e curpa. Ta trata di e homber Luis Alexander Aular 
naci na Punto Fijo di 53 aña, kende ta laga 5 yiu atras 
y su señora. Luis, conoci como Chani, ta masha conoci 
den deporte di softbol den cual e ta activo pa hopi aña. 
E ta forma parti di e ekipo Avenger. 


Tur esnan cu di un of otro manera mester traha den 
solo, te cuenta si bo ta sufri di presion halto/curason 
esaki por tin consecuencia serio si bo no ta cuida. Bebe 
fielmente bo remedi di presion, pa evita bira malo. 
Tambe mester bebe suficiente likido, y trata na keda 
mas hopi posibel den fresco. 


Nos kier extende palabranan di condolencia na famia di 
e fayecido. 


Softbolista Venezolano a 
haya stroke, fayece y ta laga 
cinco yiu y esposa atras 

P 
a mas cu 40 aña Departamento di Impuesto ta trahando 
cu atraso den procesamento di cobransa di inkomsten- 
belasting y primanan social manera AOV/AWW y AZV. Den e 
luna di mei 2023 a logra elimina e atraso den procesamento 
di cobransa masal y pa prome bes den historia a logra hinca 
e datonan di e declaracion di inkomstenbelasting 2021 den 
sistema, den apenas 5 luna despues di e fecha final di entre- 
gamento (5 december 2022). Departamento di Impuesto a 
paga en total 27,9 miyon florin na restitucion di inkomsten- 
belasting den aña 2022 y 7,9 miyon florin na restitucion di 
inkomstenbelasting den e prome kwartaal di aña 2023. 


Beneficio pa tur 
E logro grandi aki ta nifica cu manera cu un contribuyente 
entrega su declaracion, mesora ta bay hinca e datonan di 
su declaracion den e sistema automatisa segun e sistema di 
“first in, first out”. Aki e fecha di entregamento ta hunga un 
rol importante. Esnan cu a entrega nan declaracion prome lo 
ricibi nan cobransa definitivo mas prome tambe. E sistema 
aki ta funciona positivamente pa e contribuyentenan cu ta 
spera di haya placa bek (restitucion). 


Pa esnan cu sa cu nan ta bay tin un suma pa paga, e logro aki 
tambe ta beneficia nan. E contribuyentenan aki por cuminsa 
paga mas trempan y no mester warda algun aña mas. Hopi 
bes ora cu hopi tempo pasa, e situacion financiero di e 
contribuyente tambe ta cambia, locual por causa un peso 


financiero mas grandi pa e contribuyente por cumpli cu su 
pagonan di impuesto na tempo. 


Pa e departamento e logro aki ta nifica cu no tin mester di 
traha mas “den pasado”. Inspector di Impuesto no tin mester 
di haci pregunta mas riba declaracionnan bieu y Ontvanger 
no tin mester di cobra impuesto di añanan atras. Pues tanto 
pa e contribuyentenan como Departamento di Impuesto, e 
logro aki ta beneficioso. Finalmente Pais Aruba tambe por 
cumpli di e manera aki cu su ciudadanonan y otro respon- 
sabilidadnan financiero. 


Dedicacion 
E enfoke y dedicacion di tur funcionario di impuesto envolvi 
cu e maneho structural durante e ultimo ocho añanan, a pone 
cu awe a logra un “milestone” sumamente importante den 
historia di Departamento di Impuesto y Pais Aruba, caminda 
cu a procesa aproximadamente 390.000 formulario durante 
e periodo aki. 


E atrasonan den procesamento di cobransa di inkomsten- 
belasting ta definitivamente algo di pasado y Departamento 
di Impuesto ta priminti cu esaki no lo sosode mas. Di awor 
padilanti e contribuyentenan por conta cu nan restitucion 
di inkomstenbelasting ta wordo procesa a corto plaso. Pues 
den e mesun aña cu a entrega e declaracion, den e mesun 
aña e contribuyente lo haya su cobransa y restitucion. 


Awor e siguiente paso ta pa traha riba e atrasonan pa loke 
ta e cartanan di obhecion. Pa cu esaki e departamento tin 
un plan di ehecucion aproba door di Hulanda y gobierno di 
Aruba. Contribuyentenan por ta sigur cu den e lunanan nos 
dilanti nan ta bay cuminsa haya contesta riba nan obhecion. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Restitucion masal di mas cu 30 miyon florin 
di inkomstenbelasting 2021 y parti di 2023 

Hoben deteni cu marihuana den su poder 


UN patruya di polis coriendo algo despues di mey anochi di 
diahuebs den e bario di Noord na altura di Lings Restaurant, 
ta bin  tuma nota di un auto Nissan Sentra color di oro, 
staciona tras di un cero di santo. 


E auto tabata mustra sospechoso na e sitio y polisnan a 
nota cu den e auto tabatin un luz chikito cendi y mesora a 
bay staciona tras di e auto y a cende luznan di alarma pa 
asina bay controla kico ta pasando. 


Tabatin dos persona  den e auto, e chauffeur y un ocupante 
caminda a solicita ambos pa baha for di e vehiculo y aki a 
bin nota cu riba t-shirt di e chauffeur di inicial M., tabatin 
rastro di algo berde cu tabata parce yerba di marihuana. 


Riba pregunta na su persona kico nan ta haciendo, e homber 
M. a indica cu nan tabata gewoon ‘chill’ un rato  y na mes 
momento a mustra cu e tabatin un tiki di marihuana den su 
poder pero cu su amigo no tabatin nada di haber cu e droga 
y cu esaki tabata pa su propio uzo. 


El a entrega na polisnan un tas chikito color biña cu mari- 
huana aden  y tambe algun saco di plastic chikito cu mari- 
huana aden. 


Relaciona cu esaki, polisnan a bay over na detene e chauf- 
feur M. aki y el a ser transporta pa warda di polis na Noord 
mientras cu a laga e auto staciona riba stacionamento di 
Lings Restaurant na yabi pa e wordo busca despues. 

D 
espues di a logra completa e procesamento masal di e 
cobransanan di inkomstenbelasting di aña 2021, cu por 
wordo considera un logro importante despues di mas di 40 
aña di atraso, awor Departamento di Impuesto ta cla pa en- 
foca riba e cartanan di obhecion. 


Plan di accion ta aproba 
Actualmente Departamento di Impuesto tin atraso den e 
procesamento di e cartanan di obhecion. Pa cu esaki e depar- 
tamento a traha riba un plan di accion y dia 8 di februari 
ultimo e organisacion di trabao temporal (TWO) di Hulanda 
conhuntamente cu Minister di Finansa di Aruba a aproba e 
plan di accion aki pa atende cu e atrasonan den maneho di 
“bezwaar”. 
E proyecto tin como meta pa atende cu e atrasonan actual 
den registracion y procesamento di bezwaar durante un 
termino di tres aña, cu sosten di un “taskforce” local reduci- 
endo e volumen actual cu 75%. Un condicion importante pa 
por garantisa e exito di Departamento di Impuesto ta, cu e 
proceso di entregamento di “bezwaarschriften” mester wordo 
organisa di un manera eficiente pa medio di digitalisacion y 
control rigido riba e procesamento di “bezwaarschriften” pa 
evita cu e cantidadnan ta crece atrobe. 


Publicacion den prensa 
Departamento di Impuesto a tuma nota recientemente di 
varios comentario y critica den medionan di comunica- 


cion relaciona cu e retrasonan exorbitante di cartanan di 
obhecion cu lo a ser menciona durante un symposio na 
Universidad di Aruba na april ultimo. 


Departamento di Impuesto ta refuta y condena e ponencia cu 
a sali den prensa cu e mandatario di Finansa di Corsou lo a bati 
alarma. E capacidad limita di personal y espacio presupues- 
tario pa por atende cu e volumennan grandi riba e tereno di 
bezwaar no solamente ta conoci, pero ta wordo atendi debi- 
damente door di Minister di Finansa di Aruba. Departamento 
di Impuesto a atende 24.227 “bezwaarschriften” den aña 
2022 y 7.852 den e prome kwartaal di aña 2023. Tur e trab- 
aonan ta canando segun e plan di maneho y ritmo di trabao. 


Departamento di Impuesto ta cla pa start 
Despues di a ricibi e aprobacion oficial di Minister di Finansa 
y Hulanda, Departamento di Impuesto a cuminsa haci e 
preparacionnan necesario pa por inicia y finalisa e plan di 
accion aki exitosamente. Contribuyentenan pronto lo por 
entrega nan bezwaarschriften den un forma digital via e 
portal “BO impuesto” cu lo facilita tambe e procesamento 
den un forma digital, pa asina por cumpli cu e metanan 
stipula y traha tambe den actualidad. 


Departamento di Impuesto ta cla pa start cu e ehecucion di e 
proyecto aki. E contribuyentenan cu ta sperando un contesta 
riba nan carta di obhecion, pronto lo bay ricibi esaki. 


Departamento di Impuesto ta cla pa atende 
masalmente cu e cartanan di obhecion 


Plan di maneho di “bezwaar” a keda aproba door di gobierno di Aruba y Hulanda 

D 
iahuebs 1 di juni 2023, Minister Geoffrey Wever a reu- 
ni cu representantenan di International Monetary Fund 
(“IMF”). E bishita di IMF ta den cuadro di Article IV Consul- 
tation 2023. 


Durante e reunion aki a pasa riba maneho cu ta den ehecu- 
cion manera e.o. Aruba Fair Trade Authority. E Aruba Fair 
Trade Authority tin como tarea investiga e mercado contra 
practicanan cu ta stroba competencia husto, garantisando 
un “fair-level playing field” den mercado. Recientemente 
minister Geoffrey Wever a cera un acuerdo di cooperacion 
cu Corsou pa traha hunto riba e topico di competencia y 
entre ambos Autoridad. 


Tambe a elabora riba ehecucion di National Statistical 
System (NSS). Basa riba recomendacionnan ta importante 
cu maneho mester ta basa riba data. P’esey e importancia 
pa implementa un sistema amplio di data oficial manera e 
NSS. 


Recientemente minister Geoffrey Wever a firma un acuerdo 
cu un compania hulandes cu lo traha hunto cu Aruba riba e 
ley pa e NSS. Meta ta pa por monitor e ehecucion y impacto 
di decisionnan gubernamental riba e desaroyo di Aruba. 


Desaroyo sostenibel tambe tabata un tema durante e 
reunion cu IMF. Minister Wever a elabora riba e Action Plan 
2023- 2025 pa e transicion pa un modelo economico nobo. 
E action plan ta consisti di diferente proyectonan pa stimula 
e desaroyo sostenibel di Aruba. Pa stimula e sector di agri- 
cultura como sector economico y duradero, a elabora riba 
e Agri Fund y e Agri Business Academy den cooperacion cu 
Qredits Aruba cu ta facilita training pa empresarionan den 


e sector. 
Inclusion ta forma e base di maneho economico. Y riba e 
tema aki a duna IMF mas informacion riba e maneho pa 
regula e interes riba “consumentenkrediet” cu lo yuda 
consumidornan y nan posicion financiero: demasiado debe 
tin un impacto negativo riba bienestar di nos ciudadanonan. 


P’esey tambe - banda di ley pa regula e interes riba credito 
na consumidor - tin e programa Finansas den mi Hogar cu 
ta den ehecucion pa duna un apoyo gratis na nos ciudada- 
nonan pa maneho di nos cartera. Un economia fuerte ta 
depende di un consumidor consciente y critico. 


“International Monetary Fund ta un organisacion interna- 
cional cu ta evalua e desaroyo di nos pais continuamente y 
ta importante duna informacion concreto riba loke Aruba ta 
haci riba tereno economico y desaroyo sostenibel pa forti- 
fica economia y desaroyo di Aruba cu pasonan concreto”, 
segun Minister Geoffrey Wever. 


Minister Geoffrey Wever a reuni cu IMF 


D 
iaranson anochi pa 10.45 central di polis a dirigi vari- 
os patruya pa San Nicolas na altura di Rodgers Beach 
caminda informe a drenta cu algun rato prome, ilegalnan a 
subi tera na e sitio. 
Personal di Guarda Nos Costa a descubri un boto riba beach 
na e sitio y a sigui un buskeda intenso rond di e beachnan na 
Colony, tambe a controla den e bario di Seroe Colorado pero 
no a ripara algo straño of rastro di un of otro persona ilegal. 


Despues a sigui un buskeda na Santana di Cacho,   Baby 
Beach, Nanki y Rodgers Beach un biaha mas pero tampoco a 
haya ningun ilegal pero  oficialnan di GNC a informa polisnan 
cu a bin descubri algun salba bida cerca di un cas bandona 
den Colony pero polisnan no a topa cu ningun boto, chaleco 
di salba bida of un of otro persona ilegal na e sitio. 
Hunto cu persona di GNC a sigui c’un control den e bario 
pero no a topa cu algo sospechoso. 


Alarma pa yegada di ilegalnan 

C 
omo miembro di e delegacion di 
Aruba na e Interparlamentaire 
Koninkrijksoverleg (IPKO) tumando 
luga e siman aki na Den Haag, Hulanda, 
Parlamentario di Partido di Pueblo Aru- 
ba (AVP), Ing. Mike de Meza ta lamen- 
ta profundamente e atraso cu partido 
MEP a causa Pais Aruba den loke ta 
topico di energia alternativo door di a 
para tur proyecto cu tabata andando. 


P’esey mes, de Meza no ta kere cu MEP 
tin moral papia di cambio climatico na 
e encuentro aki. 
“Nos tabata orguyoso di con Aruba 
tabata den un direccion reconoci 
regional y mundialmente door di 
Gabinete di Hulanda, Merca, pero 
tambe otro pais rond mundo y tabata 
ehecuta trabounan grandi. For di fin di 
2017 cu gobierno di Aruba a cambia, 
por mira cu tur proyecto a caba,” e 
Parlamentario a declara. 


Ta añadi cu nada a bin durante seis aña 
riba e topico aki, mientras cu awe bo 
ta scucha cu Hulanda ta pone enfasis 
grandi un bes mas riba esaki, pero 
lastimamente cu Aruba a perde seis 
aña largo despues di tabata un direc- 
cion hopi cla. “Awo bo ta wak con otro 
pais ta enfoca riba loke nos a haci caba 
10 aña pasa,” de Meza a bisa. 


Den e programa di diabierna a papia 
inicialmente riba e topico di pasado 
di sclavitud. Aki vocifera cu no ta djis 
pidi pordon pa pasado, traha un museo 
na Hulanda y kere cu, cu esey tur cos 
ta bon. Tin discusion fuerte di parti 
di tur isla den direccion di Hulanda. 
Ta anticipa cu lo tin basta discu- 
sion pasobra Caribe Hulandes no ta 
di acuerdo con Hulanda kier cana e 


caminda aki. 
Den e di dos parti a trata cambio di clima 
y uzo di energia alternativo; tambe cu 
discusionnan sumamente interesante 
cu a laga e impresion atras cerca de 
Meza cu ta un lastima con a perde e 
ultimo seis aña danki na gobiernonan 
di MEP/POR/RED y di MEP/RAIZ. 


Como parti di Gabinete Eman I y II, 
de Meza ta recorda bon e trabounan 
grandi y reconoci na nivel regional y 
mundial caminda a traha programa pa 
hubentud conoce un manera mas efici- 
ente di consumi energia y proteha e 
planeta. Di mesun forma a conscien- 
tisa pueblo riba cambio di custumber, 


a traha cu expertonan local e interna- 
cional for di unda a saca hopi informa- 
cion na beneficio di Pais Aruba. 


A planea e cambionan necesario pa e 
back up di WEB y Elmar pa crea e posi- 
bilidad di tin un penetracion mas grandi 
di energia alternativa y un transicion 
pa diferente tipo di recurso bayendo 
pa gas, solo, biento, etc. Optimalisando 
asina e proceso. De Meza: “Tabatin tur 
e trabou ey y Gabinete Mike Eman I y 
II a traha cu Carbon War Room, Rocky 
Mountain Institute, a bin cu TNO, a 
traha cu TU Delft riba e direccion cu 
awo mundo henter ta bay, pero cu den 
actualidad Aruba a keda pega. 


Parlamentario ing. Mike de Meza: 


MEP no tin moral pa papia di 
cambio climatico na IPKO 

T 
ras e prome dia di reunionnan den e programa di e Inter- 
parlamentaire Koninkrijksoverleg (IPKO), Parlamentario 
drs. Mervin Wyatt-Ras a keda desagradablemente sorprendi 
pa e puntonan cu miembronan di coalicion mr. Edgard Vro- 
lijk y Shailini Tromp-Lee a trece dilanti. Segun e parlamen- 
tario di Partido di Pueblo Arubano (AVP), e tono cu e politi- 
conan aki a demostra na Den Haag, no ta cuadra cu loke nan 
ta papia na Aruba. 


Por ehempel, den su discurso, e president di Parlamento di 
Aruba a argumenta cu e Consensus Rijkswetten ta a algo cu 
Hulanda ta duna a cambio di e ayudo financiero cu Aruba ta 
haya. Esaki ta straña e parlamentario di oposicion masha 
hopi pasobra na Aruba, Vrolijk ta sostene e plan completa- 
mente. 


“E ta sostene Minister President den firma e Landspaketten 
y aki e ta bin haci comosifuera esaki ta un punto masha malo 
pa nan,” asina Wyatt-Ras a indica. E ta pidi e president di 
Parlamento di Aruba y poltiico di partido MEP pa ta conse- 
cuente. Di mesun forma cu Vrolijk a papia di union durante e 
Tripartiet, mientras cu na Aruba ta leu di ta uni. 


Otro sorpresa tabata pa scucha discurso di Shailiny 


Tromp-Lee bisando cu Aruba ta conoce un recuperacion 
impresionante den e aspecto economico, turistico y di labor 
y tur cos ta bayendo bon, mientras cu den mesun rosea, e 
parlamentario di MEP ta rek su man pa pidi limosna na e 
gobierno Hulandes den forma di exoneracion of kwijtschel- 
ding di debe. 
Resto di e delegacion di Aruba no tabata sa cu esaki lo ta e 
punto cu e Parlamentario lo trece dilanti. 


Di mesun forma, Tromp-Lee a mustra comosifuera e no 
sa nada di e pasado di sclavitud, mientras cu comision di 
Parlamento di Aruba, y cu ta inclui su persona hunto cu 
Wyatt-Ras, a haya un presentacion amplio recientemente. 
Asina mes, e parlamentario di MEP a duna di conoce cu e 
no sa ken ta Virginia y e no tabata sa di nada. E ta duna e 
impresion cu e no a capta nada di e tema, pio ainda pa bay 
debati riba dje na IPKO. 


Wyatt-Ras ta haya cu ta importante pa henter delegacion 
sa kico ta bay bisa na IPKO na Den Haag. “Aki nos no ta dife- 
rente partido, aki nos ta un solo delegacion; delegacion di 
Aruba cu mester sali na interes di nos pueblo. Mi ta kere 
esey ta e forma con nos mester presenta nos mes,” asina 
Wyatt-Ras a indica. 


Parlamentario drs. Mervin Wyatt-Ras: 


Parlamentario di MEP ta papia un 
cos na Aruba y otro na Hulanda 

D 
iabierna 26 di mei e concepto di Ley di BBO na frontera a 
yega na Parlamento. Den e Centrale Commissie a wordo 
dicidi cu cada Parlamentario lo haya 3 siman pa lesa e ley 
y haci pregunta riba e ley aki. Tambe a wordo dicidi cu den 
juni lo invita stakeholders, gremionan y comerciantenan pa 
bin Parlamento pa vocifera nan preocupacion, idea y opin- 
ionnan. Mirando cu ta importante pa scucha tur e gremion- 
an debidamente, Parlamento lo tuma su tempo pa scucha y 
dialoga cu nan. Mirando cu den ultimo simannan tabata tin 
hopi asumcion di gremionan ta solamente corecto pa duna 
nan e importancia y atencion debido, mirando nan ta di gran 
balor pa nos economia y sociedad. Asina tambe gremion- 
an lo sa di diferencia contenido y aplicacion di e ley di BBO 
na frontera versus e declaracionnan insincero di politiconan 
hambra pa poder. 


Amplio splicacion di Gobierno, DIMP y Douane riba BBO na 
frontera 
Asina nos por a wak cu diahuebs pasa Minister di Finansa 
sra. Xiomara Maduro hunto cu directora di DIMP, sra. Luenne 
Gomez-Pieters y sr. Ricky Croes di Douane a splica amplia- 
mente riba e tema di BBO na frontera y e contenido di e ley. 
Ademas nan a sigura cu lo continua pa sinta cu stake- 
holders y gremionan riba e ley y asina informa tur 
hende debidamente y contesta tur pregunta 
cu por tin. E importante ta pa tur comer- 
ciante compronde e materia debidamente 
pa asina evita di subi e prijs di su produc- 
tonan. Esaki ciertamente sigur lo evita cu 
inflacion lo subi innecesariamente, cual lo 
por a crea un impacto negativo riba nos 
economia. 


BBO na frontera ta crea un Mercado 
mas husto pa tur comerciante 
Ta normal ora cambio bini cu hende no 
gusta esaki. Sinembargo mester corda 
kico Comerciantenan Uni a bisa for di 
2022 caba di e ley: 
• CUA a sugeri pa bin cu e ley di BBO 
na frontera; 
• BBO na frontera ta crea Level- 
Playing field, cu ta significa cu awor 
negoshinan ilegal tambe mester paga 
BBO y mester pone nan prijs mas na nivel 
di esun di e comerciantenan legal; 
• Negoshinan ilegal tambe ta aporta awor 
na caha di gobierno; 


• Negoshinan ilegal aworaki lo mester inscribi den e sistema 
di belasting si nan kier nan BBO bek; 
• BBO na frontera ta aftrekbaar e mesun luna di e omzet. 


A pesar cu tabata tin hopi asumcion, preocupacion y insinu- 
acion di comerciantenan y gremionan, awor cu e ley a sali, 
expertonan di DIMP y gobierno lo sigui splica e contenido 
di e ley pa tur hende tin claridad. Di e forma aki gobierno 
di Aruba ta demostra na e comer- 
ciantenan cu gobierno a sigui 
nan sugerencia pa trece BBO 
na frontera cual awor ta bay 
yuda crea un mercado cu 
condicionnan mas husto pa 
tur negoshi por prospera, 
competi y existi hunto. 


Parlamentario Marco Berlis (MEP): 


Ley di BBO na frontera a yega parlamento 


an debidamente, Parlamento lo tuma su tempo pa scucha y 
dialoga cu nan. Mirando cu den ultimo simannan tabata tin 
hopi asumcion di gremionan ta solamente corecto pa duna 
nan e importancia y atencion debido, mirando nan ta di gran 
balor pa nos economia y sociedad. Asina tambe gremion 
an lo sa di diferencia contenido y aplicacion di e ley di BBO 
na frontera versus e declaracionnan insincero di politiconan 


Asina nos por a wak cu diahuebs pasa Minister di Finansa 
sra. Xiomara Maduro hunto cu directora di DIMP, sra. Luenne 
Gomez-Pieters y sr. Ricky Croes di Douane a splica amplia 
mente riba e tema di BBO na frontera y e contenido di e ley. 
Ademas nan a sigura cu lo continua pa sinta cu stake 
holders y gremionan riba e ley y asina informa tur 
hende debidamente y contesta tur pregunta 
cu por tin. E importante ta pa tur comer 
ciante compronde e materia debidamente 
pa asina evita di subi e prijs di su produc 
tonan. Esaki ciertamente sigur lo evita cu 


por a crea un impacto negativo riba nos 


Ta normal ora cambio bini cu hende no 
gusta esaki. Sinembargo mester corda 
kico Comerciantenan Uni a bisa for di 


• CUA a sugeri pa bin cu e ley di BBO 


• BBO na frontera ta crea Level- 


negoshinan ilegal tambe mester paga 
BBO y mester pone nan prijs mas na nivel 


• Negoshinan ilegal tambe ta aporta awor 


di e ley pa tur hende tin claridad. Di e forma aki gobierno 


di Aruba ta demostra na e comer 


ciantenan cu gobierno a sigui 


nan sugerencia pa trece BBO 


na frontera cual awor ta bay 
yuda crea un mercado cu 
condicionnan mas husto pa 


tur negoshi por prospera, 


Diasabra, 3 Juni 2023 
AWEMainta 
DEPORTE 
13 


F 
ilomena College MAVO ta orguyoso di su alumnonan cu 
recien a sa di presta riba nivel halto den deporte na Aruba. 


TAEKWONDO 
E atleta Aleysha Macea di Tiger Taekwondo Academy ta e 
prospecto grandi nacional den taekwondo. Durante e compe- 
tencianan Panamericano 2023 na Republica Dominicana, el a 
conkista e di tres luga den e Ranking Cadet-55kg. 


VOLLEYBALL 
Durante Volleyball Escolar 2023, Filomena College MAVO su 
deportistanan a sa di conkista e medaya di brons. E final a 
tuma luga den Centro Deportivo Frans Figaroa. 
E atletanan tawata Andrea Solovey, Iriengely Jamanika, 
Shelove Pierre, Jade Catiborg, Qiyann Lejuez, Joneydy Vrutaal, 
Jeannee Schmidt, Xedella Irausquin. E guia tawata meneer di 
Gym di Filomena College MAVO, Roan Petronia. 


FUTBOL 
Scol ta felicita e alumnonan Steven Greaux, Jermaine Carty, 
Qizion Koolman cu e logro den e campeonato 2023 cu nan 
team di U-13 den futbol. 


BASEBALL 
E deporte di Baseball tambe a conoce e copa ganado 2023. 
Como parti di e team ganado di ANLL (Noord), e alumnonan 
Zyricq Laclé y Taryone Punselie tambe a sali campeon di 
interliga baseball. 


Directorado, alumnonan y ful staf ta felicita y bisa nos atle- 
tanan cu nos ta orguyoso di tin boso cerca nos. 


Filomena MAVO ta felicita su deportistanan campeon 

D 
iahuebs 1 di juni Parlamentario 
Shailiny Tromp-Lee tabatin e opor- 
tunidad pa hiba un discurso cortico na 
IPKO como Presidente di Commissie 
Koninkrijksaangelegenheden. Durante 
su discurso Parlamentario Tromp-Lee a 
comparti cu Aruba ta den e proceso di 
recuperacion despues cu Aruba a wor- 
do afecta grandemente door di e pan- 
demia di COVID-19. Tromp-Lee ta hab- 
ri su discurso compartiendo con IMF a 
reconoce e recuperacion extraordinar- 
io di Pais Aruba despues cu IMF mes a 
indica cu Aruba ta den top di e paisnan 
na mundo cu a wordo afecta negativa- 
mente door di COVID-19. E recupera- 
cion extraordinario aki ta e resultado di 
un gobernacion responsabel. 


Aruba marcando historia cu un recu- 
peracion extraordinario 
Ta premira cu e crecemento economico 
di Aruba lo conoce un recuperacion 
di 101% den comparacion cu aña 
2019. Turismo ta sigui crece y Aruba 
a conoce un recuperacion di 116% di 
turista y 118% di tourism receipts den 
comparacion cu aña 2019. Ta impor- 
tante pa menciona cu aña 2019 tabata 
miho aña di turismo den historia di 
Aruba. 


Ademas di esaki Gobierno di Aruba ta 
trahando duro pa baha e porcentahe 
di desempleo. Na aña 2019 e tabata 
5.2%, na 2021 8.8% y na 2022 6.5%. 
Pa logra baha e porcentahe aki mas 
ainda Gobierno di Aruba a introduci e 
proyecto ‘Aruba Kier Traha’ na unda cu 
ta haci un ‘job matching’ cu e mercado 
laboral. Na banda di e proyecto aki ta 
anticipando cu mas cupo di trabou lo 
bin den e sector di energia. E finansa 
di Aruba tambe ta bayendo den bon 
direccion. E presupuesto di aña 2023 


a demostra un surplus di 1% di e GDP. 


Puntonan cu tin atencion di Gobierno 
Banda di e desaroyonan positivo den 
area di turismo, enfasis tin cu y ta wordo 
poni tambe riba diversificacion di Aruba 
su economia. Aruba ta mira hopi opor- 
tunidad den e industria di energia. Na 
comienso di mei ultimo Aruba tabata 
e anfitrion di e prome conferencia di 
clima y energia “Caribbean Climate & 
Energy Conference” (CCEC). Gobierno 
di Aruba ta desea pa converti e tereno 
di e refineria den un ‘hydrogen valley’ y 
na unda Minister di Clima y Energia di 
Hulanda, Rob Jetten a duna su sosten 
na e proyecto aki. Por ultimo ta bezig 


cu e plannan pa establece un instala- 
cion di LNG riba e tereno di e refineria. 
Un di e prioridadnan di Gobierno di 
Aruba ta pa trata riba e reformanan a 
base di e Landspakketten pa haci nos 
Pais mas fuerte y resiliente den tur 
sentido di palabra. Aruba ta riba hopi 
bon caminda realisando e reformanan 
aki. 


Pa finalisa, parlamentario Tromp-Lee 
ta menciona cu a pesar cu mundo ta 
wordo afecta pa un inflacion halto, 
prijsnan di energia cu ta subiendo y 
scarsedad di cuminda, Aruba toch ta 
riba bon caminda. Hunto nos ta recu- 
perando! 


Parlamentario Shailiny Tromp-Lee (MEP): 


A pesar di retonan Aruba tin varios desaroyo 
positivo cu nos mester ta orguyoso di dje 

S 
anta Rosa y Minister Ursell Arends 
a organisa un conferencia exitoso 
encuanto sector primario cu participa- 
cion di hermana islanan Corsou, Bonei- 
ro, Saba, St. Eustasius y St. Maarten. E 
conferencia a tuma luga 30 di mei te 2 
di juni cu e meta principal pa fortifica 
lasonan entre islanan den Reino Hulan- 
des y colabora pa un siguridad di ali- 
mentacion mas halto. 


Durante e conferencia a comparti 
conocemento y experiencia pa siña for 
di otro, mirando e retonan similar cu 
ta enfrenta. E evento a cuminsa cu un 
recorido di varios proyecto na Aruba, 
entre otro cria di cabrito, plantacion di 
pitaya, uzo di technologia hidroponico 
y presentacion di scolnan basico den 
con agricultura por wordo introduci 
den educacion di nos muchanan. 


E representantenan di e islanan a 
dialoga pa tres dia pa asina dicidi 
riba cua proyectonan di prioridad lo 
colabora den e proximo tempo. 


A enfoca riba pasonan concreto 
y realistico, demostrando dedica- 
cion pa fortalece e sector primario y 
promove siguridad di alimentacion. 
Participantenan a scoge temanan 
di entre otro, introduccion di Good 
Agricultural Practices (GAP) como un 
programa di certificacion, esfuerso 
colaborativo pa desaroya legislacion, 
proyectonan escolar di agricultura 
como tambe e balans entre maneho 
ambiental di parke marino y sosten pa 
sector di pesca. 


E Dutch Caribbean Agricultural Visioning 
Process a inicia na october 2022, unda 
e 6 islanan a reuni na Corsou, locual 
a termina den un conferencia y firma- 
mento di acuerdo na Aruba. E inten- 
cion ta pa sigui organisa encuentronan 
cu meta pa fortifica lasonan dentro di 


Reino. 


Minister Arends ta gradici tur repre- 
sentantenan di islanan cu a participa, 
asina tambe e stakeholders local pa 
nan contribucion na e conferencia. Un 
danki special ta bay na Santa Rosa pa 
coordina un evento fructifero. Hunto 
nos por crea un futuro prospero pa e 
islanan den Reino Hulandes door di 
colabora y sostene e sector primario. 


Minister Ursell Arends: 


Revitalisando e Futuro di Sector Primario 


Clausura conferencia di agricultura 

M 
inisterio di Asuntonan General a cuminsa cu e Proyec- 
to ‘Periodista pa un Dia’ 2023. Esaki ta un proyecto im- 
portante pa stimula nos muchanan pa un posibel profesion 
den periodismo. Cada diabierna pa e luna di juni, lo scoge 
muchanan cu registra y invita nan bira ‘Periodista pa un Dia’ 
y haya e oportunidad pa haci nan preguntanan na Prome 
Minister di nos pais. 


Prome Minsiter Evelyn Wever-Croes diabierna atardi a ricibi 
5 mucha di scol basico pa asina duna nan e oportunidad 
pa ta Periodista pa un Dia den sala di prensa di Gobierno di 
Aruba. 3’or di atardi, e hobennan Jeneady, Rovanne, Eslan, 
Sarah y Raimy a yega Bestuurskantoor cu yen di entusiasmo 
pa conoce y haci nan pregunta na Prome Minister. 


Den e sala di Conferencia di Prensa di Gobierno di Aruba, 
señor Andrew Vrolijk, di TeleAruba a splica e muchanan 
kico ta periodismo. Andrew ta un hoben di 34 aña kende 
cu apenas 16 aña y ainda bayendo scol ya a cuminsa traha 
den e mundo di periodismo, encurasha pa su tata, e cono- 
cedo Leo Vrolijk. El a cuminsa traduci noticia di deporte di 
otro idioma pa Papiamento. Awe Andrew ta e presentando di 
noticia completo. Un trabou segun Andrew, cu mester hopi 
disciplina, amor y dedicacion. E conseho cu Andrew a duna 
e muchanan ta: Kere den nan mes den tur loke nan ta haci. 
Andrew a kere den su mes semper for di hoben y a cumpli 
su soño. Ora bo kere den algo, no worry cu opinion di ningun 
hende cu kier desvia bo di bo soño pero kere den bo mes. 


Sandra Croes, presentadora den Conferencia di Prensa di 
Gobierno di Aruba a conta un tiki di su trabou den Conferencia 
di Prensa y a encurasha e muchanan pa semper sigui nan 
soño si esaki ta den e ramo di periodismo y semper trece e 
berdad padilanti pa asina contribui na un Aruba bon informa 
pa haci nos mas fuerte. 


Prome cu a pasa pa e sala di conferencia, e muchanan a 
bishita Prome Minister den sala di Conseho di Minister na 
unda nan a wordo splica di e decisionnan importante pa 
Aruba cu ta sali for di e reunionnan di Conseho di Minister. 


Pa clausura e prome dia di ‘Periodista pa un Dia’ a tuma 
luga e Conferencia Live. Esaki a wordo pasa na TeleAruba 
y riba pagina di Facebook di Gabinete Wever Croes 2. E 
muchanan a haya oportunidad pa haci nan preguntanan na 
Prome Minister. Un total di 15 pregunta cu tawata varia den 
bida personal, estudio, trabou y hobby di Prome Minister. 
Prome Minister a haya cada pregunta hopi interesante y a 
contesta tur. Cada mucha a sinti contento y satisfecho cu 
nan pregunta a wordo contesta. 


Na final, Prome Minister a laga un mensahe hopi bunita 
atras pa nos muchanan: “Ta algo bunita y importante pa 
nos muchanan conoce con Gobierno ta funciona, con e sala 
unda tur siman tin conferencia di prensa ta funciona. Un di 
nos muchanan un dia lo haya interes pa bira minister of peri- 
odista. Loke cu Gobierno kier ta pa nos muchanan ta mas 
envolvi cu gobernacion y scucha mas di nos muchanan y pa 
nos muchanan tambe scucha mas di Gobierno. Pasobra na 
final di dia, e decisionnan cu nos tuma awe ta na nan bien- 
estar y ta nos muchanan mester bay carga den futuro”. 


Prome Minister ta gradici tur esnan cu a haci ‘Periodista pa 
un Dia’ posibel y un exito. Danki tambe na señor Andrew 
Vrolijk pa su tempo pa splica nos muchanan mas di e trabou 
aki. Danki na e mayornan pa permiti nan yiunan participa y 
danki special na nos muchanan cu a participa. 


Ainda tin oportunidad pa esnan cu ta interesa pa aplica pa 
participa na e proyecto ‘Periodista pa un Dia’. Cu ayudo di 
mayor of representante, por bay na e link: https://forms. 
office.com/r/kXrNkVcebg of scan e QR code riba pagina di 
Facebook Gabinete Wever-Croes pa yena nan informacion 
y preguntanan cu nan ta haya interesante pa puntra Prome 
Minister. E alumnonan cu a wordo selecta lo ricibi un e-mail 
di confirmacion. 


E prome dia di “’Periodista pa un dia’ tawata exitoso 

A 
ppeltje van Oranje ta un premio cu ta ser otorga dor di 
Oranje Fonds anualmente den reino Hulandes na tres 
proyecto cu a resalta, cu ta innovativo y exitoso riba tere- 
no di bienestar y coherencia social. E tema di Appeltje van 
Oranje 2022 ta pa duna oportunidadnan igual na tur hoben, 
unda e hobennan mes a tuma e iniciativa pa participa pa e 
tan desea “Appeltje”. 


E premio ta consisti di un certificado y un imagen di un appel 
chikito di brons cu a ser traha dor di Reina Beatrix algun 
añanan pasa y un suma di 25.000 euro, cual suma lo wordo 
entrega den luna di october dor di Su Altesa Reina Maxima, 
e Sra. patrona di Oranje Fonds, na Paleis Noordeinde 
(cada cinco aña e premio ta ser otorga dor di Rey Willem- 
Alexander). E premio ta demostra e aprecio pa e trabounan 
y e empuhe di e organisacion tras di e Proyecto Ganado y 
alabes como ehempel pa otronan pa nan tambe cuminsa cu 
proyectonan similar. 


Tin 7 organisacion cu a cualifica den Caribe Hulandes. 
Fundacion Centro Famia Piedra Plat ta e unico cu a ser 
nomina pa representa Aruba na e AvO, dor di bay pitch y 
presenta e Proyecto di FCFPP. Corsou tin 5 organisacion cu 
lo bay pitch y Bonaire 1 organisacion cu lo pitch pa AvO. 


Ta importante pa anuncia cu votacion pa por gana e premio 
aki ta conta. Dus pa nos fundacion gana e premio aki ta 
depende riba votonan ricibi. Fundacion Centro Famia Piedra 
Plat kier a pidi henter nos comunidad di Aruba pa yuda nos 


vota for di dia 31 di mei te cu 10 di juni 2023. Si nos gana e 
premio nos lo traha un extra local pa yuda mas muchanan y 
hobennan den nos comunidad. 


Na luna di Augustus lo anuncia e Fundacion di Caribe cu lo 
sali e ganado absoluto. 


Fundacion Centro Famia Piedra Plat ta traha brug pa yega 
na tur famianan, muchanan y hobennan den nos comun- 
idad dor di haci eventonan cultural, duna guia cu tareanan 
di scol, lesnan di musica, campamentonan y tambe Club di 
mucha Oansa. 


Fundacion Centro Famia Piedra Plat ta stimula desaroyo 
social, talentonan fisico y educativo. E boluntarionan ta 
stimula pa cada mucha of hoben siña demostra e miho di 
nan mes, pa nan ta exitoso den nan prestacion academico o 
sea den bida. 


E tema di e aña aki ta “Trahadonan di brug den bario” Yuda 
nos pa promove Aruba positivamente. 
VOTA PA NOS. https://www.appeltjevanoranje.nl/projecten/ 
het-platte-steen-huisje 
Fundacion Centro Famia Piedra Plat - Corda pa despues di a 
vota, pa confirma bo voto den bo e-mail inbox. 


Tur hende por inscribi pa participa den nos proyectonan, 
pasa cerca nos na nos oficina na Piedra Plat 50. Telefon: 
5855544 / 6995545. E-mail: centrofamiapp@gmail.com 


Fundacion Centro Famia Piedra Plat unico Fundacion 
di Aruba nomina pa e premio “Appeltje van Oranje” 

D 
ia 5 di juni tur aña ta observa Dia Mundial di Medio Am- 
biente. E aña aki ta marca e di 50 aniversario di World 
Environment Day, estableci pa e Asamblea General di Na- 
cionnan Uni na 1972. 


Durante e ultimo cinco decadanan, e dia conmemora aki a 
crece y bira uno di e plataformanan global mas grandi pa 
vocifera pa e medio ambiente. E tema cu nan a scoge e aña 
aki no ta uno nobo pero ta un extension di un campaña 
andando un par di aña caba, desde 2018, e tema ta pa 
combati polucion di plastic. Directie Natuur en Milieu (DNM) 
den pasado a trece relatonan y campaña di conscientisacion 
riba e topico aki tambe y ta uni un biaha mas pa vocifera pa 
asina haya solucion pa e problema aki. Algun ehempel ta ora 
cu na Aruba a introduci e prohibicion di uzo di saco di plastic 
y tambe e introduccion di e ley “voor het milieu schadelijke 
producten”. 


Ademas di e leynan vigente aki, tambe tin companianan priva 
cu iniciativanan asina haciendo nan esfuerso pa cumpli. Nan 
ta bin cu ideanan innovativo y na e manera aki ta vocifera pa 
maneho nobo cu ta comberti e problema di desperdicio di 
plastic den oportunidadnan cu ta rendabel pa haci negoshi. 
Den e relato aki nos lo elabora riba e posibel solucionnan pa 
combati polucion di plastic di cual uno sigur ta pa bay den e 
direccion di economia circular. 


Pa e dia aki Dia mundial di Medio Ambiente, e pais anfitrion 
ta Cote d’Ivoire (Ivoorkust) den colaboracion cu Hulanda cu 
ta hopi ambicioso pa tuma accion pa cu e problema di polu- 
cion di plastic na nivel mundial. Cote d’Ivoire tambe a intro- 
duci e ‘plastic bag ban’ algun aña pasa. 
E Dia Mundial di Medio Ambiente aki ta un recordatorio 
cu accionnan humano pa cu e problema di plastic ta keda 
un componente importante. E stapnan cu gobiernonan y 
comercio a tuma pa combati polucion di plastic ta e conse- 
cuencia di e accionnan humano. 


Na Aruba a introduci na 2016 e ley ambiental prohibicion di 
uzo di saco di plastic despues cu a mira e necesidad pa esaki 
como cu esakinan tawata causa sushedad den nos medio 
ambiente y naturalesa. Despues na 2019 a introduci e ley 
prohibicion di productonan dañino pa medio ambiente. Na 
unda a prohibi importacion y distribucion di productonan di 
plastic di un solo uzo manera por ehempel forki, tayo, cups 
di plastic. E articulo den e ley tambe a introduci un cambio 


na e Algemene Politie Verordening (APV), caminda ta prohibi 
uzo di blaasnan den aire liber. Cu e diferente leynan aki nos 
no mester keda tranca na prohibicion di parti gobierno pero 
mester pensa pa nos mes como hende, con por cambia e 
patronchi di consumo di plastic pa uno mas responsabel. 


Si nos vocifera y tin un bos pa medio ambiente y scoge 
pa productonan cu ta “milieuvriendelijk” sigur e mercado 
tambe lo adapta y comerciantenan lo bira mas innovativo 
cu productonan cu ta cuadra cu e demanda. Asina ta bin 
mobilisacion tambe den financiamento di companianan cu 
ta produci alternativanan mas sostenibel pa e medio ambi- 
ente. 
E mentalidad acelera cu tin di uza y benta afo tambe mester 
cambia. Mayoria producto den un manera of otro ta encera 
un componente cu ta di plastic. Esaki a bira hopi visibel 
despues di e segunda guera mundial na unda plastic tawata 
produci masalmente y tawata popular. 
Plastic a bira algo comun pasobra plastic ta relativamente 
barata pa produci, e ta dura hopi, ta flexibel y facil pa trans- 
porta. Plastic ta bin di fossil fuel. Manera cu e ta extrai, di e 
fossil fuel asina a bin produccion di plastic den escala grandi 
y tur cos a bira di of cu componente di plastic. Den cada cas 
tin mayoria producto di plastic manera aparatonan domes- 
tico y e la reemplasa hopi otro producto di material pisa. 
Produccion di plastic a conoce aumento den e ultimo 50 aña 
y ta spera di redobla den e siguiente 20 aña. Si no tuma 
accion awor e polucion di plastic lo triplifica pa aña 2060. 
{Cont. na siguiente pagina} 


Dia mundial di Medio Ambiente 2023 cu 
campaña pa combati polucion di plastic 

D 
ialuna awo, 5 di juni, lo tin otro Rosario Bibo na Ka- 
pel di Alto Vista cuminsando pa 7or y mey di anochi. 
Comision organisado ta invita tur hoben y adulto pa bin 
uni den oracion pa gradici Señor pa tur fabor ricibi y pa 
pidi ayudo pa cualkier necesidad. 


Nos no ta presenta solamente nos peticionnan pa ayudo 
material, pero tambe pa ayudo spiritual. 
Hopi studiante a pasa nan examen y ta wardando e 
resultado final. Sea cual sea e resultado, positivo of 
negativo, ban tum’e cu gratitud cu nos tin e oportun- 
idad pa studia. 


Mayornan y maestronan sin duda ta hunga un rol impor- 
tante den educacion y enseñansa di tur studiante y laga 
nos pidi Spirito Santo sigui ilumina nan mente y guia 
nan den nan trabou. 
Lo resa tambe pa tur enfermo sea na cas of na hospital, 
pa tur adulto mayor pa nan haya bon cuido sea na cas of 
na un cas pa hende grandi. Y pa esnan cu no tin trabou, 
pa pronto nan haya e bienestar material pa yuda nan 
famia. 


Plastic tawata conoci pa ta un material cu ta haci milager, 
pasobra e la beneficia sociedad den avancenan di mundo 
medico, construccion, di empaketamento, energia, trans- 
portacion, agricultura y textiel. E adiccion na plastic ta 
devastador. Aki tin un echo, ta produci 420 miyon ton di 
plastic pa aña, di cual dos tercera parti tin un duracion di 
uzo hopi cortico di cua esakinan ta bira desperdicio tambe 
hopi lihe. E polucion di plastic tin un impacto negativo pa nos 
ecosistema y bida natural, e salud y bienestar en general y 
tambe pa e economia mundial. Ta p’esey ta boga pa desvia 
di economia linear pa uno circular, cu ta mas sostenibel y 
saludabel pa nos planeta, clima, salud y economia. 


Polucion di plastic tin impacto devastador pa nos natura- 
lesa. Sigur mester menciona cu e particulanan di plastic 
yama microplastic a haya nan caminda caba y a drenta den 
nos cuminda, awa y aire. Microplastic ta un particula di 
plastic cu ta bira te 5 milimeter den diameter. E Dia Mundial 
di Medio Ambiente aki ta pa mustra cu por logra combati e 
polucion di plastic y esaki ta posibel si cambia e “Lifecycle” 
di plastic. Mester puntra nos mes: Nos mester di tur e plastic 
aki cu nos ta produci? Na ki manera nos por reduci e cant- 
idad cu ta uza? E ta posibel pa elimina e productonan di 
plastic cu nos no ta haya necesario, problematico y dañino? 
Con por diseña di nobo productonan pa saca afo e parti di 
desperdicio? Tur e contestanan aki ta yega bek cu ta hunto 
mester traha riba e lifecycle di plastic pa wak con ta reduci, 
reuza, reinventa, diseña di nobo nos relacion cu plastic pa 
asina futuro generacion no mester sufri cu e consecuenci- 
anan. 


Desde 2018 cu United Nations Environment Programme 
(UNEP) a cuminsa e campaña #beatplasticpolution, y DNM 
a uni na esaki di e tempo ey y ta sigui boga pa combati polu- 
cion di plastic y limita cantidad di plastic cu ta uza. Mester 
continua cu e mesun empeño pa e decadanan cu ta sigui. Pa 


e dia di awe en adelante bo por puntra bo mes, kico tur mi 
por haci awe pa combati polucion di plastic? 


Aki tin algun sugerencia cu bo por scoge di dje: 
• Scoge productonan reuzabel y No esunnan di plastic. 
• Pidi bo restaurant, supermercado y importado pa haci 
cambionan pa productonan sostenibel na luga di uza 
esunnan di plastic. 
• Pidi y boga pa maneho di sushedad cu no ta uno irespon- 
sabel. 
• Encurasha esnan cu ta tuma decision pa apoya maneho cu 
ta den cuadro di economia circular. 


Esakinan ta algun ehempel -pero sigui nos plataforma di 
Facebook/dnmaruba.org pa asina por haya motivacion y 
inspiracion pa haci e cambionan necesario pa combati polu- 
cion di plastic. Feliz Dia Mundial di Medio Ambiente 2023. 


{Cont. di pagina anterior} 

tante den educacion y enseñansa di tur studiante y laga 

nan den nan trabou. 

pa pronto nan haya e bienestar material pa yuda nan 
famia. 


Rosario Bibo 
dialuna 5 di juni 
na Alto Vista 

Fortaleza pa Famia 


ORA hende tin pensa di haci malo cu otro, of den un of otro forma perhudica otro, sabi cu Dios no ta den e asunto. Ora 
un homber/muhe cay den adulterio, of den inmoralidad sexual, sabi cu Dios no ta den e asunto. Ora un homber no ta 
cria su yiunan, y ta gasta e placa den bar cu muhenan di bida sabi cu Dios no ta den e asunto. Ora un yiu ta rebeldia 
contra su mayornan sabi cu Dios no ta den e asunto. 


Laga nos tene bon na cuenta, cu Dios no ta den mentira ni tampoco falsedad, ni redo, ni traicion, Dios no tin nada di 
haber cu hende orguyoso, cu ta busca nan propio interes so, y cu ta demostra cu arogancia ta nan pan di cada dia, 
Dios ta bisa den su palabra cu E no ta den e asunto ey (1 Pedro 3;10-12). 


Laga cada ken cu ta menciona e nomber di Dios aparta nan mes for di maldad. 


Laga cada ken cu menciona e nomber di Dios, biba na pas cu nan prohimo, y aparta nan mes for di tur scuridad y 
bagamunderia. 


Dios ta santo, puro y Todopoderoso y no ta mescla Su mes cu inhusticia, caminda tin mentira, constantemente Dios su 
presencia no t’ey. 


Tene bon na cuenta y tuma ehempel di esaki: 
Rey David tabata un homber cu Dios a yuda, Dios a stima David, den tur su problema, bataya y prueba Dios a yude. 
Pero un dia David a dicidi di cu e ta bay mete cu muhe di otro hende. 


Den corto bisa David a haci lo siguiente: 
E a drumi cu Betsabe, e a laga mata Betsabe su casa, kende tabata su bon amigo, y mas cu esey tabata un di su capitan 
di guera, e homber Urias, y David a pensa cu tur cos ta keda scondi, pero Dios no ta den e asuntonan ey (2 samuel 11). 


Dios no ta apoya inmoralidad, malicia, y impuresa. 


Hende tin cu realisa den nan bida cu caminda di Dios ta caminda di santidad, puresa integridad, pasobra ningun hende 
por ta integro si su curason no tin Dios, no ta existi integridad falso, of integridad politico, ta solamente un sorto di 
integridad ta existi, cu nos ta arepenti y aparta for di maldad, y biba pa Señor. Dios tin e prioridad den nos bida, 


Ma awor boso tambe mester pone tur esakinan un banda, rabia, furia, malisia, calumnia, y palabra sushi, for di boso 
boca, no gaña otro como cu boso a pone un banda e homber bieu, cu su practicanan malvado (Colosensenan 3:8+9). 


Si un hende tin un ofishi den cual e mester gaña of cambia palabra, of rebaha hende pa e mantene su trabao, anto e 
trabao ey no ta bini di Dios, pasobra miho nos ta simpel y humilde y drenta cielo, cu nos ta orguyoso, arogante y cu 
mal consenshi, cual ta e cos cu ta hiba nos fierno si nos no arepenti y busca Dios. 


Dios ta stima tur hende, pero Dios no ta apoya maldad, inmoralidad, arogancia, capricho, ora nos tin un decision pa 
nos tuma, ta bon pa nos pensa riba Dios prome, no wak cu hende lo keda contento cu nos, pasobra a yega tempo di 
stop di biba pa hende y biba pa Dios, pasobra na final tur hende mester duna cuenta na Dios. 


No laga ningun palabra dañino sali for di boso boca, no ofende y perhudica otro. 


Sinceramente, Pastor Marcel Balootje 


Dios ta stima tur hende, 
pero dios no ta apoya maldad 


Diasabra, 3 Juni 2023 
AWEMainta 
OBITUARIO 
21 


“Mi kier alaba Bo Señor di henter mi curazon”. 
Salmo 9:1 


Conforme cu boluntad di Dios y agradecido pa tur 
locual e la hasi y significa pa nos a bay drumi den 
paz di Señor, nos mama, wela, bisawela y tanta 


Sra. Vda. Jesusita 
Franken-Luydens 
Cariñosamente yama: 
“Mama”, “Mama Chita”, 
“Chuchi”, “Pepe Chita”, “Susita” 
*24-12-1930 - †28-05-2023 


Viuda di: †Sr. Asinto “Chin” Franken 


Na nomber di su 
Yiunan: 
June y Albertico Tromp 
Hubert Franken y Swinda Thiel 
Sra Viuda Trixi Esteba 
Frederick “Rudy” Franken 
Marjorie y Tony Maduro 
Angelin y Sydney Dirksz 
Melicent y Cecil “Juni” Tromp 


Yiu di criansa: 
Robertico “Marion” Maduro y Susana Wit de 


Mescos cu yiu: 
Sandro Farro 
Gregory Milton 


Nieto y Nietanan: 
Nadine Tromp y Ansley Koolman y yiunan 
Jerrold Tromp y yiunan 
Thisia y Eric Sayers y yiunan 
Hilyane Franken 
Jeannil Esteba y Joally Briesen y yiunan 
Nilson Esteba y Rho-Jeanne Bergen y yiunan 
Isha Franken y yiunan 
Asinto B. Franken 
R.J Franken † 
Aldrin Maduro y Roslyn Croes y yiu 
Vanessa Maduro 
Dianne Maduro y yiunan 
Cédric y Catalina Dirksz-Steenbakkers 
Ansey Dirksz 
Cyrielle Tromp y Gregory Boekhoudt 
Ilian Maduro 
Celine Maduro 


Acompañante: 
Regina Luydens 


Rumannan 
†Hose Luydens 
†Chico Luydens 
†Chichi Gomez 
†Laura Gomez 


Subrino y Subrinanan, comer y compernan, Ihanan. 


Demas Famia: Franken, Luydens, Tromp, Esteba, 
Maduro, Dirksz, Thiel, Wit de, Farro, Gomez, 
Eckmeyer, Giel, Bermudez, Jeand’or, Frans, Sayers, 
Sanchez-Alvarado na Venezuela. 


Ta invita tur famia,amigo, bisiña y conocir pa asisti 
na acto di entiero cual lo tuma lugar dialuna 5 di 
juni 2023 di 2:00 pa 4:00 pm na misa Santa Anna, 
despues saliendo pa Santana catolico na Noord. 


Nos ta lamenta cu prome y despues di entiero no 
por ricibi bishita di condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa.” 
Salmo:23 


Cu hopi tristesa pero conforme cu boluntad di 
Dios nos ta anuncia cu a bay laga nos 
den brasa di Señor: 


Kevin Ruben 
Marin Tromp 
*12 di augustus 2005 - †28 di mei 2023 


Mama: Aireen J. Tromp 


Tata: Ruben Marin Conde 


Rumannan: 
Kimberly Victoria 
Keyla Tromp 


Demas rumannan na Colombia 


Sobrinonan: 
Kaylee Ann y Owen 


Welanan: 
†Mirlanda I. Tromp 
Widys Conde Navarro 


Welo: 
†Julien y Claudette Nunes 


Omo: Julien Tromp 
Tanta: Carola Ridderstap – Conde Navarro 


Demas omo- y tantanan na Aruba, Colombia y 
Corsou 


Omo- y tanta grandinan: 
†Alfredo Tromp 
†Joaquin Tromp y famia 
†Carlos Tromp y famia 
Vda. Itala Danjo-Tromp y famia 
Carole Tromp y famia 
Melvin Tromp y famia 
Carlos Severino Tromp y famia 
Milton Tromp y yiunan 
Ted Tromp y yiu 
†Norman Tromp y yiunan 
Vince Tromp y yiu 
Jennifer Dijkhoff - Tromp y famia 


Primonan: 
Jean- Pierre na Merca, Joel y Jonathan Tromp na 
Hulanda 


Madrina: Sharin Tromp 
Padrino: Alfonso Krozendijk 
Su amiga stima: Daisy Aldana 
Amigo di cas: Gregorio J. Quandt 


Omo- y tantanan grandi na Colombia, Corsou 
y Hulanda, primo(a)nan, amigo- y amiganan, 
conocirnan, bisiña- y coleganan (mucho hopi pa 
menciona) 


Demas famia na Aruba, Colombia, Corsow, 
Hulanda y Venezuela: 
Tromp, Marin, Victoria, Nunes, Conde, Krozendijk, 
Quandt, Everon, Maduro, Benavides, Danjo, Vos, 
Ras, Vrolijk, Kock, Wester, Gumbs, Van der Linde, 
Mejia, Magdaniel, Dijkhoff, Martis, Rivadeneira, 
Croes, Dirks, Martinez, Alvarez. 


Ta invita pa acto di entiero cu lo tuma lugar 
diasabra 3 di juni 2023 na Misa Pro Catedral San 
Francisco di Asis di 1 pa 3 pm. Despues di entiero 
no ta ricibi bishita di condolencia na cas. 


Nos disculpa si den nos tristesa nos por a lubida 
cualkier persona. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Myrna B. Kock-Croes 
Cariñosamente yama “Bea of Beti” 
*21-04-1939 - †01-06-2023 


Acto di entiero lo wordo anuncia despues 


GRADICIMENTO 


Awe 3 juni 2023 ta recorda un luna di 
fayecimento di nos querida mama y wela. 


Leoncita “Cita” 
Maduro Wernet 


Ta hopi pregunta a keda atras sin contesta, 
na ocacion di e dia aki nos kier a gradici tur 
esnan cu a compaña nos den tempo cu nos 
mama tabata na bida den alegria y tristesa, 
durante su malesa y entiero. Un danki na dr. R. 
Luchman, dr. Casper Lacle, dr. Dennert y nan 
personal. Personal di IMSAN, ambulance y HOH; 
Sin lubida e 2 stagaire nan cu a yude na IMSAN. 
Na nos coleganan di trabou. Un danki special na 
famianan y conocirnan y na Pray Funeral Home 
pa nan servicio. 


“Si me recuerdas” (Los Bukis) 
Mami drumi dushi den brasa di señor. 


Ningun droga 
na Boca Prins 


DIARANSON mainta algo despues di 10’or, 


central a dirigi un patruya pa Boca Prins 


caminda lo a bin haya droga cu a yega tera 


na e sitio. Na e sitio polisnan ta papia cu 


personal di siguridad di Parke Arikok cu ta 


informa c’un colega a informa cu a bin haya 


un boto riba beach na Boca Prins y cu den 


esaki tabatin algun  container di gasolin cu 


probablemente nan tabatin droga den nan. 


Polisnan a bay controla e boto y e jugnan den 


e boto, un total di ocho jug pero esakinan 


tabata bashi y no a haya droga den nan. 


